কৈটভেশ্বর মন্দির, কুতাবুর
কৈটভেশ্বর মন্দির (অপর নাম কোটিশ্বর মন্দির) হল ভারতের কর্ণাটক রাজ্যের শিবমোগ্গা জেলার অনবত্তির কাছে অবস্থিত কুবাতুর (অপর নাম কুবাত্তুর বা কুপ্পাত্তুর, প্রাচীন অভিলেখগুলিতে নাম কুন্তলনগর বা কোটিপুর বলে উল্লিখিত) শহরে অবস্থিত একটি হিন্দু মন্দির। ১১০০ খ্রিস্টাব্দে হৈসল রাজা বিনয়াদিত্যের রাজত্বকালে মন্দিরটি নির্মিত হয়। সেই যুগে হৈসল রাজবংশ ছিল পশ্চিম চালুক্য সাম্রাজ্যের রাজা ষষ্ঠ বিক্রমাদিত্যের অধীনস্থ একটি শক্তিশালী সামন্ত শাসকবংশ। ভারতীয় পুরাতত্ত্ব সর্বেক্ষণের বর্গবিন্যাস অনুযায়ী, এই মন্দিরটির স্থাপত্যশৈলী প্রধানত ‘চালুক্য’। শিল্প ইতিহাসবিদ অ্যাডাম হার্ডির মতে, এই মন্দিরের নির্মাণকৌশলটি হল “পরবর্তী চালুক্য, মূলধারার বিপরীত, ধারার দূর সীমান্তবর্তী”। মন্দিরটি সোপস্টোনে নির্মিত। ভারতীয় পুরাতত্ত্ব সর্বেক্ষণ বর্তমানে এটিকে জাতীয় গুরুত্বসম্পন্ন স্মারক হিসেবে রক্ষণাবেক্ষণ করছে।